เอกสารหมายเลข 5

แนวทางการกำหนดอัตราค่าบริการของหน่วยบริการสาธารณสุข ในสังกัดสำนักงานสาธารณสุขจังหวัดสระแก้ว

-----------------------------------------------------------

 สำนักงานสาธารณสุขจังหวัดสระแก้ว ขอให้หน่วยบริการที่อยู่ในสังกัด คิดค่าบริการ โดยใช้อัตราค่าบริการของหน่วยบริการในสังกัดกระทรวงสาธารณสุข พ.ศ.๒๕๖๐ (เล่มเขียว) เป็นแนวทางปฏิบัติ พร้อมทั้งให้จัดทำประกาศโดยผ่านความเห็นชอบของคณะกรรมการบริหารของหน่วยบริการและติดประกาศให้ผู้ใช้บริการได้ทราบโดยทั่วกัน สำหรับอัตราค่าบริการคนต่างชาติหรือนักท่องเที่ยวชาวต่างประเทศ อาจใช้แนวทางการคิดค่าบริการ ตามความเหมาะสมหรือแต่ละบริบทของพื้นที่ ดังนี้

 ๑. คนไทยที่มาใช้บริการและไม่เข้าหลักเกณฑ์ตามนิยามเจ็บป่วยฉุกเฉินของสถาบันการแพทย์ฉุกเฉินแห่งชาติ จำเป็นต้องจ่ายเงิน คิดตามอัตราค่าบริการของหน่วยบริการในสังกัดกระทรวงสาธารณสุข พ.ศ.๒๕๖๐ (เล่มเขียว)

 ๒. ผู้มาใช้บริการเป็นชาวต่างชาติ ให้สามารถคิดตามอัตราค่าบริการของหน่วยบริการในสังกัดกระทรวงสาธารณสุข พ.ศ.๒๕๖๐ (เล่มเขียว) และจำนวน ๒ เท่าของคนไทย

 ทั้งนี้ ให้หน่วยบริการทุกแห่งที่อยู่ในสังกัดสำนักงานสาธารณสุขจังหวัดสระแก้ว คิดอัตราค่าบริการของหน่วยบริการสาธารณสุข ในสังกัดสำนักงานสาธารณสุขจังหวัดสระแก้ว ตั้งแต่วันที่ ๑ ตุลาคม ๒๕๖๑ เป็นต้นไป

**โดยให้ หน่วยบริการดำเนินการดังนี้**

1.ให้ยกเลิกอัตราค่าบริการ พ.ศ.2547 และใช้ค่าบริการ พ.ศ.2560 แทน

2.การกำหนดอัตราค่าบริการอื่นๆที่ต่างไปหรือไม่มีในเล่ม พ.ศ.2560 ให้ ผอ.รพ.เป็นผู้กำหนด

3.เมื่อคณะกรรมการระดับจังหวัดเห็นชอบ จังหวัดจะทำประกาศ

4.ให้หน่วยบริการประกาศ/สื่อสารให้ผู้รับบริการทราบทั่วกัน โดยให้ผู้รับบริการสามารถตรวจสอบได้สะดวก